Daniel Komen

Daniel Kipngetich Komen (født 1976) er en kenyansk mellom- og langdistanseløper.

Han hadde verdensrekorden på 3000 meter med tiden 7.20,67. Rekorden ble satt 1. september 1996, da Komen bare var 20 år gammel. Den 25. august 2024 ble rekorden slått av norske Jakob Ingebrigtsen.

I 1997 ble han ble førstemann i verden til å løpe 5000 meter under 12.40. Denne rekorden er senere slått både av etiopierne Haile Gebrselassie og Kenenisa Bekele. Daniel Komen vant gull på 5000 meter i VM i friidrett 1997.

Han holdt også uoffisiell bestenotering på den mer ukurante distansen 2 engelske mil, med 7.58,61 fra 1997. Denne ble slått av Jakob Ingebrigtsen i 2023. Komen hadde også verdensrekorden på 3000 meter innendørs med 7.24,90, satt i Budapest 6. februar 1998. Denne rekorden sto til 15. februar 2023 da Lamecha Girma satte ny rekord med 7.23,81.

Komen tilhører Kalenjin-stammen i Kenya, og vokste opp i en søskenflokk på tretten. Som mange andre kenyanske løpere begynte han med løping for å løpe til og fra skolen.

Daniel Komens personlige rekorder, med plassering på verdensstatistikken gjennom alle tider:
(per 26. august 2024):

 Distanse   Tid  Rangering  Dato  Sted 1500 meter  3.29,46  31. 16.08. 1997  Monaco En engelsk mil  3.46,38  8. 26.08. 1997  Berlin 2000 meter  4.51,30  18. 05.06. 1998  Milano 3000 meter  7.20,67  2. 01.09. 1996  Rieti 5000 meter  12.39,74  6. 22.08. 1997  Brussel
 Referanser 

 Eksterne lenker 


Kategori:Personer fra Elgeyo-Marakwet County i Kenya
Kategori:Kenyanske mellomdistanseløpere
Kategori:Kenyanske langdistanseløpere
Kategori:Verdensmestere i friidrett for Kenya
Kategori:Gullmedaljevinnere under samveldelekene for Kenya
Kategori:Verdensrekordsettere i friidrett
Kategori:Deltakere for Kenya under VM i friidrett 1997
Kategori:Deltakere for Kenya under Samveldelekene 1998
Kategori:Friidrettsutøvere under Samveldelekene 1998
Kategori:Deltakere for Kenya under VM i friidrett innendørs 2008
Kategori:Afrikamestere i friidrett for Kenya
Kategori:Juniorverdensmestere i friidrett